Avatars, cíborgs i robots: es pot augmentar la humanitat? (I) | CCCB LAB\nPròtesi voladora de la Sra. Alberti. Font: Cortesia de la Boston Public Library, Col·lecció Leslie Jones.\nLa interacció entre humans i màquines s’ha desenvolupat a partir de la quantificació del nostre entorn i els nostres cossos, la reducció de la nostra realitat a dades discretes i operables matemàticament. Aquest procés ha potenciat la nostra capacitat d’intervenir i redissenyar el nostre entorn. La producció de llocs de treball altament eficients, el disseny de pròtesis biòniques o la creació de màquines intel·ligents són alguns dels avenços cap a un augment de les nostres capacitats físiques i intel·lectuals. Aquests avenços s’enllacen en una ecologia tecnocientífica en la qual estem immersos i que està modificant la nostra percepció i les nostres maneres d’acció, ja que està redefinint la nostra comprensió del que és ser humà.\nEl 1973 el Centre per al Modelat i la Simulació Humana (Center for Human Modeling and Simulation) de la Universitat de Pennsilvània va iniciar el desenvolupament de Jack, el primer ésser humà virtual. Jack és un paquet de software per al disseny assistit per ordinador (CAD), que permet recrear una simulació tridimensional i interactiva d’un ésser humà. Aquesta representació realista és renderitzada a la pantalla a partir d’un conjunt de dades, resultants de la parametrització del cos humà i la seva conducta. El 1996 Jack tenia una pell suavitzada, formada per sis mil polígons, que recobria una reproducció de tots els òrgans interns, acoblats en una estructura que es movia i sentia com un ésser humà. Alhora, Jack disposava d’una intel·ligència rudimentària, que li permetia interactuar en el seu entorn gràfic, per agafar i esquivar objectes, així com recalcular-ne la posició. Una base de dades, obtinguda per l’armada el 1988, va permetre recrear tota una família de Jacks, que representaven variacions realistes en pes, alçada, edat i gènere. D’aquesta manera, Jack podia ser escalat, per representar diferents tipus humans, que eren programats per fer tasques dins d’un entorn dissenyat en 3D i retornar dades visuals, les quals permetien avaluar l’eficiència i el confort de l’entorn. Jack va ser usat per al testeig ergonòmic del disseny dels helicòpters i tancs de les forces armades dels Estats Units, els tractors John Deere i el popular automòbil Ford Fiesta. Avui, Jack és mantingut i distribuït per Siemens PLM Software, que el comercialitza per a la producció d’entorns de treball, altament eficients, segurs i adaptats a les característiques antropomètriques i biomecàniques dels treballadors del país d’implantació. Aquest escalat antropomètric avançat, resultant de l’ús de bases de dades específiques de cada país, permet un acoblament d’alta eficiència entre el treballador i la màquina a la qual aquest és subjectat, cosa que resulta en l’automatització, no només de la producció, sinó de la conducta dels treballadors.\nEl desenvolupament del disseny per ordinador s’inicià el 1962, quan Ivan Sutherland va crear el sistema Sketchpad en el MIT. Sketchpad permetia dibuixar a la pantalla utilitzant un llapis òptic, els traços del qual els llegia l’ordinador com a vectors, estructures de dades que codificaven els punts de control, les coordenades de la posició del llapis òptic a la pantalla i la seva direcció, en l’expressió matemàtica d’una figura geomètrica primitiva, com una línia, una corba o un polígon. Aquestes formes geomètriques eren tractades com a objectes, que, mitjançant algoritmes matemàtics, podien modificar-se a temps real per ser escalats, instanciats o acoblats. La generació de gràfics per ordinador va anar evolucionant amb la implementació d’estructures de dades més complexes, capaces de codificar objectes tridimensionals, i algoritmes que permetien reproduir fenòmens naturals, cosa que donà lloc a una simulació realista i programable del món físic. Amb la implementació de sensors òptics i mecànics capaços de seguir i traduir a dades la posició, el moviment i la forma de l’ésser humà, van aparèixer els primers sistemes de realitat virtual. Entre ells, el Videoplace creat per Myron Krueger el 1975 i que utilitza un sistema de reconeixement visual per traslladar la silueta de l’usuari i els seus moviments a un espai simulat, on aquest pot interactuar amb els objectes gràfics al seu voltant, o el casc de realitat virtual creat per Ivan Sutherland el 1966, un pesat sistema que seguia la posició del cap del seu usuari per modificar un espai tridimensional d’acord amb el seu camp de visió. Sistemes que van permetre a l’ésser humà interactuar immers en un sistema virtual recreat per una màquina.\nMentre Jack evoluciona a les estacions de treball dels laboratoris industrials, es va produir la revolució de l’ordinador personal. Els ordinadors s’havien estès a les llars d’una nova comunitat global d’usuaris, connectats en xarxa i amb accés a una capacitat cada vegada més gran de processament i emmagatzematge de dades, amb la qual cosa es van convertir en portes d’accés a un nou espai de comunicació obert i cridat a augmentar les capacitats intel·lectuals dels seus usuaris. Una memòria externalitzada en la qual flueixen les dades produïdes per la digitalització i indexació de documents multimèdia, les peces d’informació d’un coneixement produït col·lectivament, distribuït de manera global i reavaluat contínuament i que, gràcies a la interfície gràfica d’usuari, podia ser modificat a temps real i de manera visual. En aquest entorn Jack va ser adaptat per ser allotjat a Internet, des d’on seria accessible als ordinadors d’escriptori. A Internet, Jack es convertiria en l’extensió de l’agència dels seus usuaris dins el ciberespai, on va deixar de ser una representació estandarditzada de l’ésser humà per esdevenir un avatar. El substitut d’un ésser humà, que podria ser manipulat mitjançant un ratolí i suportar atributs socials com l’aspecte físic, el vestuari o la gestualitat, i es convertiria en el portador d’una identitat nòmada que evolucionava en comunicació amb el seu portador i en la trobada amb altres avatars navegant els mons virtuals, que emergien a l’espai entreteixit per les xarxes de comunicació. Aquest substitut traduïa la complexitat del cos a codi binari, que podia ser modificat i representat a la pantalla, cosa que permetia al seu portador percebre’s immers dins de nous espais de joc hipertextuals, renderitzats a temps real i modificats per les accions dels seus ocupants. Mons virtuals, que albergaven jocs d’ordinador o comunitats en línia, com Second Life, on els usuaris podien ser qui o el que volguessin i que eren regits per codis hackejables. Distòpies habitables dissenyades en les infinites possibilitats del que és virtual i que van encoratjar el desig d’estar connectats, un desig encarnat en la seva màxima expressió pels nous neuromancers del ciberespai.\nEls ciberpunks van canviar l’eslògan «No hi ha futur» dels seus antecessors nihilistes per «El futur és ara», un futur fractal i mutant, ple de possibilitats i projectat des d’una nova zona lliure i autònoma. Internet concebut com un lloc descentralitzat, on la informació vol ser lliure, i on navegar en els límits suposava sortir a l’encontre d’allò altre, entès com a font d’innovació. En la recerca d’una connexió íntima amb aquest espai, els representants més agosarats d’aquest moviment van albirar la possibilitat de codificar la seva activitat cerebral a dades interpretables per un ordinador. Entre els promotors del wetware, la connexió del cervell a hardware, hi ha el psicoenginyer Masahiro Kahata, que va desenvolupar l’analitzador visual i interactiu d’ones cerebrals (Interactive Brainwave Visual Analyzer (IBVA) . Aquest dispositiu capta les ones elèctriques produïdes per l’activitat cerebral mitjançant un elèctrode adherit al front i les tradueix a gràfics 3D de colors a la pantalla de l’ordinador. Tot i que l’IBVA està molt lluny de traslladar la ment dels seus portadors a ciberespai, mostra una nova manera d’interacció entre humans i màquines, la possibilitat d’una interfície connectada directament al sistema nerviós. A la mateixa època, la companyia Bio Control Systems va desenvolupar el BioMuse Computer, que pretenia codificar la variació d’aquestes ones a dades, que poden ser programades per enviar ordres a l’ordinador, cosa que permet controlar-lo amb la ment, i la fundació AquaThought va desenvolupar el Mindset, que utilitza aquestes intensitats d’ona per fet un mapatge del cervell i les seves funcions.\nEn un altre àmbit, l’ús de sensors per obtenir dades dels impulsos, els moviments o la forma del cos ha donat lloc al desenvolupament de la biònica, la superació de discapacitats o la potenciació de les funcions humanes mitjançant l’acoblament de sistemes artificials al cos. El concepte de cíborg, o organisme cibernètic, va ser creat per Manfred Clynes i Nathan Kline en el seu article del 1960 Els cíborgs i l’espai, en el qual proposaven l’addició de pròtesis i alteracions mecàniques al cos per adaptar-lo a ambients adversos, com l’espai exterior. El desenvolupament de pròtesis mecàniques ha permès millorar l’adaptació d’aquelles persones per a les quals l’entorn quotidià s’ha fet advers des de temps antics. El que caracteritza la biònica moderna és la implementació de sistemes computacionals capaços de processar informació, cosa que fa possible la comunicació entre el cos i la màquina i el seu funcionament integrat. A mitjan anys noranta més de set mil persones havien recuperat part de la seva capacitat auditiva gràcies a implants coclears. Aquests dispositius tradueixen els sons a impulsos bioelèctrics, que són transmesos a l’oïda interna mitjançant un elèctrode. Més recentment, la interpretació dels impulsos del nostre sistema nerviós ha permès desenvolupar pròtesis sensitives capaces de respondre als nostres desitjos i fins i tot percebre sensacions de l’entorn per ajustar-ne l’eficiència. És el cas de les cames biòniques BIOM desenvolupades pel Grup de Reecrca Mecatrònica (Biomechatronics Research Group) del MIT, sota la direcció de Hugh Herr. Unes cames creades a partir d’un complex modelatge matemàtic del cos del seu portador i realitzades en un material intel·ligent, capaç de canviar la seva duresa i flexibilitat d’acord amb impulsos elèctrics. Aquestes es connecten a la medul·la espinal mitjançant un sistema de circuits i software, que permet interpretar els impulsos nerviosos per controlar funcions complexes com córrer, saltar i fins i tot ballar o escalar. En un altre àmbit, el laboratori de neuroprostètica Bensamailab elabora membres equipats amb sensors que poden proporcionar sensacions naturalistes mitjançant l’estimulació de neurones corticals o perifèriques, mirant de reproduir amb la màxima fidelitat possible els patrons d’activació neuronal rellevants per a la manipulació bàsica d’objectes.\nAquestes pròtesis han ampliat el seu camp d’aplicació cap a un canvi de paradigma, que ha passat de la correcció de la discapacitat a la potenciació de les capacitats humanes. Per exemple, la companyia Ekson no només produeix exosquelets que permeten que els tetraplègics s’incorporin i caminin, mitjançant un sistema de microcircuits que interpreta i reprodueix els moviments del cos, sinó que els seus projectes més lucratius es destinen a la investigació militar. Entre ells, el projecte Warrior Web finançat per DARPA, l’agència de defensa americana per a la recerca científica avançada, consisteix en la creació d’un exosquelet lleuger i de baix consum, que, portat sota l’uniforme i controlat per un computador acoblat a la motxilla de camuflatge, obté dades dels moviments dels soldats i hi aplica una força hidràulica adequada, que permet caminar o córrer a més velocitat sense un esforç addicional. Aquesta potenciació del cos humà no només opera mitjançant la creació de sistemes que incrementen l’eficiència dels nostres membres, sinó que, en alguns casos, traspassa la barrera interespècies, fent servir dades obtingudes d’altres organismes per a la modelització de pròtesis que aporten funcionalitats noves i millorades. És el cas de les cames de guepard de l’atleta Aimee Mullins.\nEl cíborg ha convertit el cos en un lloc per al hacking. És a dir, per a l’experimentació sorgida de convertir a un codi comú dades provinents de diferents sistemes de manera que poden ser recombinades, modulades i transportades d’un sistema a un altre, cosa que fa possibles hibridacions i l’obtenció de noves potencialitats. Un espai per a la intervenció creativa i el disseny, que ja no només opera acoblant el cos a sistemes electromecànics, sinó que ha assolit els components del nostre cos, després que el 2003 apareguessin les primeres bioimpressores. Impressores 3D capaces d’imprimir teixit orgànic a partir de cèl·lules vives i que fan de la matèria viva un material que pot ser modelat mitjançant programes de disseny informàtic. Aquestes permeten crear òrgans i teixits de recanvi a la mida del pacient de destinació, en els quals es poden integrar components electrònics per produir òrgans funcionals. És el cas de l’orella desenvolupada fa poc per les Universitats de Princeton i Johns Hopkins, que combina un hidrogel per a la seva estructura, cèl·lules vives que formen el cartílag i nanopartícules de plata que formen una antena, que li permetria captar el so.\nAquestes intervencions tecnocientífiques sobre la vida ens han portat a la condició posthumana, en què l’ésser humà ha deixat de ser considerat una entitat natural i separada per entrar a formar part del que Donna Haraway identifica com el continuum naturalesa cultura, una comprensió relacional del nostre entorn en què s’ha perdut la distinció entre natural i artificial. L’ésser humà entès com un node relacional, que es defineix en relació amb els sistemes en què es veu involucrat, interactuant-hi en el dia a dia. Els cíborgs no només es produeixen en l’acoblament protèsic de membres artificials, sinó també en l’acoblament dels treballadors a les línies de producció fabril, que determinen el ritme i l’amplitud dels seus moviments, la immersió dels cossos a la pista de ball, on aquests es mouen guiats per l’espectacle de llum i música electrònica i en la navegació a Internet, intervinguda per interfícies i agents virtuals. Ambients en els quals el cos es troba implicat en complexes hibridacions que en determinen les possibilitats d’acció i percepció, i que cada vegada més són dissenyats d’acord amb una estandardització del cos i les seves funcions. Un entorn creat a la nostra mida, que respon a les nostres necessitats d’acord amb criteris d’utilitat i eficiència, amb la qual cosa augmenten les nostres capacitats, ja que ens redefineix com a éssers humans.\nArticle publicat en relació amb l’exposició +HUMANS El futur de la nostra espècie


Líders en afició a Europa | FCBarcelona.cat\nLíders en afició a Europa\nEl FC Barcelona encapçala la classificació dels clubs amb més aficionats d’Europa, segons un estudi realitzat per la societat alemanya Sport + Markt. Amb 44,2 milions de fans, el club blaugrana se situa per davant del Madrid i el Manchester United.\nLa superioritat que el primer equip de futbol demostra sobre el terreny de joc ha arribat de manera molt positiva a l’afició. I és que segons un estudi elaborat per la societat alemanya Sport + Markt, el Barça compta amb un total de 44,2 milions d’aficionats a Europa, una xifra que permet al club situar-se en la primera posició quant a nombre d’aficionats al continent.\nEn primera posició\nEls resultats d'aquesta consulta posicionen el Barça per davant del Reial Madrid, amb 41 milions, i el Manchester United, amb 37,6. D’aquesta manera, el FC Barcelona supera el club blanc en 3,2 milions d’aficionats, i el vigent campió d’Europa en 6,6 milions. La quarta i la cinquena posició estarien ocupades pel Chelsea i el Zenit de Sant Petersburg.\nLa investigació de Sport + Markt es va dur a terme partint de l’opinió de més de 9.600 aficionats al futbol d’edats compreses entre els 15 i els 69 anys i d’un total de 16 països europeus –Alemanya, el Regne Unit, Espanya, Itàlia, França, Holanda, Portugal, Turquia, Croàcia, República Txeca, Àustria, Polònia, Rússia, Hongria, Suïssa i Grècia-.\nEls 10 clubs amb més aficionats d’Europa\nAquests són els 10 clubs del continent que compten amb un major nombre de fans al continent europeu (calculats en milions):\n2.- Reial Madrid, 41\n5.- Zenit Sant Petersburg, 23,9\n8.- Milan, 21\n9.- Bayern Munic, 19,8


02 març 2021 21:40\nJoan Riera | 17 juny 2007\nEn un dia de glòria com el d'ahir, passant una calorada a un Cort estibat d'emoció per la proclamació de la socialista Aina Calvo, em passà una cosa estranya: em vengué al cap la melodia Pompa i circumstància d'Elgar. Ja defora, sota el cel de juny de Palma, em vengueren antigues imatges. Aquesta melodia s'interpretà repetides vegades a Londres el setembre del 1940, mentre els caces britànics Spitfire, en senyal de victòria, sobrevolaven altius i orgullosos la bombardejada ciutat, ja alliberada dels atacs ferotges de dos mil avions de combat nazis durant dos mesos. I ara per què he de pensar en un Spitfire en comptes dels projectes que ha de desenvolupar l'equip de govern de la Palma progressista?, me demanava. De sobte ho vaig comprendre: els pilots dels Spitfire eren els fills de papà de la dreta democràtica britànica. Aquell estiu del 40, la crema d'Anglaterra, els col·legials d'Oxford i Cambridge, els fills de Shakespeare i de Keats, es deixaren matar a centenars entre els niguls del Canal en defensa del principi que volien destruir els nazis: la igualtat de tots els ciutadans davant la llei. I també en nom d'un compromís: protegir el seu poble fins a les darreres conseqüències i donar la cara per ell en les hores més difícils. Els nazis haurien acollit amb els braços oberts aquells niñatos, els consideraven aris com ells, i a més de bona casa capaç de domar i enganyar ecabrum. Però la dreta democràtica britànica defensà els dèbils i els donà confiança en si mateixos, conscient d'on tenia el cor i l'autoestima. Churchill digué: «Mai tants han degut tant a tan pocs».\nEls mateixos avions i pilots nazis havien tingut molta més sort a Espanya pocs anys abans. L'esquerra espanyola no tenia una dreta democràtica culta, valenta i amb recursos disposada a lluitar al seu costat en l'afany d'edificar un poble lliure. L'aviació nazi de Von Richtofen convertí impunement els nins de Gernika i Durango en bolles de foc, i capolà l'Exèrcit Popular a l'Ebre amb bombardeigs de saturació.\nI en un dia de glòria com el d'ahir vaig comprendre que només surten endavant els pobles que tenen una dreta nacionalista democràtica, unida a les capes populars com carn i ungla, capaç de mostrar les dents als que intenten imposar ideologies foranes amb l'objectiu d'engolir el territori per fer-hi grans negociarros alhora que maten llengua i personalitat pròpies per dominar la gent senzilla. I tornant cap al diari, amb la melodia d'Elgar al cap, per um moment vaig imaginar un Spitfire pilotat per Maria Antònia Munar. Aquell caça duia tres metralladores de 12 mil·límetres de boca a cada ala, capaç de foragitar tot l'estol de negra extrema dreta que durant aquests darrers anys ha intentat convertir Mallorca en un apèndix del Madrid de la pilotada a força d'atacar amb acarnissament de llops a tothom que s'oposava als seus interessos d'hegemonia econòmica i majoria absoluta política.


art i historia: 2016\nEl barroc, a més d'un període artístic, fou un moviment cultural que es va estendre a la literatura, l'escultura, la pintura, l'arquitectura i les arts escèniques des del 1600 fins a 1700, aproximadament. L'art espectacular del barroc recordava la gran òpera del moment. Durant un temps, el terme barroc s'havia fet servir per a descriure quelcom artificialment complex i extravagant, i no va ser fins al segle XIX quan va començar a fer-se servir per a anomenar l'art i l'arquitectura del segle XVII, amb què es van crear alguns dels edificis, escultures i quadres més grans i dramàtics de la història de l'art.\nLes característiques bàsiques de l'art barroc són la línia corba, gran decoració, grandiositat de les construccions, gest exaltat i gran moviment.\nL'arquitectura barroca es desenvolupa des del principi del segle XVII fins a dos terços del segle XVIII.\nLes figures tornen a adquirir una nova importància, es multipliquen els angles de visió i hi incorpora altres elements de caràcter més escenogràfic, com per exemple, fonts d'aigua. Sovint, els artistes barrocs fusionaven l'escultura i l'arquitectura, intentant crear una experiència transformadora per a l'espect\nPublicat per roger morales a 4:17 Cap comentari:\nCONTROL RENAIXENT I BARROC\nPrepara’t aquestes 15 preguntes. Al control en triaré 10.\n1- On i quan apareix el Renaixement?\nAl segle XVI a Itàlia.\n2- Quines són les caracterìstiques més importants de l’arquitectura al Quattrocento?\nLa utilització dels elements formals de l'art grec i romà.\nLa racionalització de l'espai.\n3- Quines són les característiques més importants de la pintura al Quattrocento?\nVolum en les figures i domini de l'escorç.\nEncara que la pintura religiosa continua sent important, hi apareixen nous gèneres i temes: retrat, al·legoria, paisatge i temes mitològics.\nLes tècniques també evolucionen tant pel que fa als suports -el llenç cada vegada és més important- com pel fa a les tècniques pictòriques, amb la introducció de la pintura a l'oli, barreges de tremp i oli, i vernissos.\nUtilització de gradacions tonals en els colors per a crear efectes de llum i ombra.\n4. Quines són les característiques més importants de l’escultura al Quattrocento?\nÉs en l'escultura on es manifesta més aviat el classicisme renaixentista.\nL'interés dels escultors renaixentistes se centra clarament en l'escultura exempta, cosa que no vol dir que el relleu escultòric desaparegui, ja que una altra de les aportacions cabdals de l'escultura del Quattrocento és l'aplicació de la perspectiva al relleu.\nQuant als aspectes formals, l'escultor renaixentista es decanta clarament cap al motiu bàsic de l'escultura clàssica: la figura humana.\n5- Quines són les caracterìstiques més importants de l'escultura al Cinquecento?\nUna de les seves característiques principals és el gust per la grandiositat monumental, tenint sempre present la troballa del clàssic Laocoont i e ls seus fills,descobert el 1506.\n6- Quines són les característiques més importants de la pintura al Cinquecento?\nCom a pintor s'interessa sobretot pel cos humà.\nEntre les seves obres destaquen Adoració dels Reis, La Verge de les Roques, Santa Anna, la Verge i el Nen, El Sant Sopar i La Gioconda.\n7. Quines són les característiques més importants de l’arquitectura al Cinquecento?\nL'Alt Renaixement a Florència, Roma i Milà hi treballen els tres genis del Renaixement: Leonardo, Rafael i Miquel Àngel, paral·lelament es desenvolupa l'Escola veneciana, iniciada per Giogione i Tiziano.\n8. Digues el nom de tres pintors del Quattrocento i una obra de cada.\nEls pintors que mostren una preocupació fonamental pel problema de la perspectiva i de la corporeïtat de les figures, com Masaccio (1401-1428), Paolo Uccello (1397-1475), Piero della Francesca (1415-1492) i Andrea Mantegna (1430-1506).\nTrinità, obra de Masaccio\n(església de Santa Maria del Carmine, Florència)\n9. Digues el nom de tres arquitectes del Cinquecento i una obra de cada.\nBasílica de San Lorenzo, obra de Filippo Brunelleschi\nFilippo Brunelleschi (1377-1446).\nLeon Battista Alberti (1404-1472), encara que també hi destaquen Michelangelo Buonarroti i Benedetto da Maiano.\n10. Digues el nom de tres pintors del Cinquecento i una obra de cada.\nGiuseppe Arcimboldo - La primavera, 1563\nAlessandro Allori -Venus i Cupido\nPietro da Cortona - Martiri de Sant Esteve\n11. On i quan apareix el Barroc?\negle XVI fins al començament del segle XVIII , a Alemanya\n12. Digues quines són les característiques més importants de la pintura barroca.\nL’artista barroc utilitza sense mesura tots els recursos del seu art.\nBé que l’aparició i la durada d’unes fórmules arquitectòniques.\nAlguns tractadistes consideren que, atesa la gran diversitat de les tendències que, com ara en literatura, hom pretén d’agrupar sota aquesta denominació, fóra preferible de renunciar-hi, en benefici de la claredat.\nPublicat per roger morales a 1:58 Cap comentari:\nArt Romànic: Caracteristiques\nL’estil romànic va aparèixer a l’Europa Occidental del segle X.\nEl nou estil es va caracteritzar per :\nFormes simples i austeres.\nSobrietat en la decoració.\nPreocupació per la simetria i per les proporcions.\nEls estil varen ser els monestirs i les esglésies .\nL’església es caracteritzava pels trets següents:\nAbsis o petites capelles circulars\nSostre en forma de volta de canó\nMurs massissos, baixos i amb finestres petites\nContraforts que reforçaven els murs des de l’exterior\nEl monestir romànic tenia les següents dependències :\nA l’interior d’esglésies i de monestirs les escultures eren de fusta i representaven, sobretot, marededéus.\nEn els exteriors es decoraven els pòrtics i els capitells de pedra.\n1. Quina era la funció de l'escultura romànica?\nAdaptar els personatges històrics al marc.\nFer servir l’us de la perspectiva jeràrquica.\n2. Quin material era emprat per l'escultura?\nEls materials emprats per la escultura era la fusta i representaven, sobretot, marededéus , crucifixions i davallaments .\n3. Quina era la temàtica recurrent de l'escultura?\nEra profana i religiosa.\nLes característiques principals son:\n-Influència de l’art bizantí.\n-Ús de la tècnica del fresc.\n-Poc domini de la perspectiva.\n-Imatges rígides, hieràtiques.\n-Absència de fons o de paisatges.\n1. Quines eren les característiques principals de la pintura romànica?\n-Absència de fons o de paisatges\n2. Quina era la funció principal de la pintura?\n3. Quina tècnica es feia servir a la pintura\nFer servir fons clars.\nGust pel detall.\nPublicat per roger morales a 5:41 Cap comentari:


LA CASA DAS HAUS,Real Estate Agency , SALE DE TOWNHOUSE A BARCELONA\nsale DE townhouse A Barcelona\nLA CASA DASHAUS és una empresa immobiliària especialitzada en la sale de townhouse a Barcelona amb més de 12 anys d'experiència.\nA LA CASA DASHAUS assegurem professionalitat, tracte personalitzat i claredat en tots els nostres serveis i concretament en la sale de townhouse a Barcelona.\nA LA CASA DASHAUS no només busquem sale de townhouse a Barcelona sinó que també ens preocupem de la restauració i conservació d'aquests townhouse de Barcelona.\nEns ocupem de la gestió de principi a fi, per tal que la sale de townhouse a Barcelona sigui el més còmode i segura per als nostres clients.\nParlem directament amb els nostres clients i, el més important, els escoltem, per entendre les seves necessitats en la sale de townhouse a Barcelona. Els facilitem tot tipus d'informació i assessorament:\nSi està interessat en la sale de townhouse a Barcelona, no dubti a contactar amb nosaltres. Ho pot fer trucant al 972 342 815.\nL'equip de la Casa - Das Haus Real Estate es posarà en contacte amb vostè en un plaç de 24/48 hores, per donar-li un servei de qualitat i confiança i ajudar-lo en tot el procés de sale de townhouse a Barcelona.


> Busseig Tècnic>CONJUNTS: ALA / PLACA>XDEEP NX PROJECT ALU Standard Full Set\nEl NX PROJECT de XDEEP és un nou producte, per a bibotella, en el qual s'han reinventat gairebé totes les parts del conjunt clàssic placa + ala. Com a resultat, el NX PROJECT és molt fàcil d'ajustar i posar-se'l, molt més còmode gràcies a l'anatòmic arnés "Next Generation", proporciona una posició en superfície molt elevada i un ajust perfecte durant la immersió.\nCapacitat / flotabilitat : 23 kg / 52 lbs\nMax. ampolles : 2 x 18 lit\nEl NX PROJECT de XDEEP és un nou producte, per a bibotella, en el qual s'han reinventat gairebé totes les parts del conjunt clàssic placa + ala. Com a resultat, el NX ZEN és molt fàcil d'ajustar i posar-se'l, molt més còmode gràcies a l'anatòmic arnés "Next Generation", proporciona una posició en superfície molt elevada i un ajust perfecte durant la immersió.\nEl NX PROJECT utilitza el revolucionàri "adaptador d'inflador Superplà" en lloc d'adaptador de colze clàssic. El nou adaptador ha estat dissenyat per xDEEP amb una tecnologia de soldadura especial. Aixó ha permés posar aquest tipus d'adaptador al seu lloc òptim: al mateix centre del BCD, sense col·lisió amb l'ampolla.\nL'ala del NX PROJECT es una ala amb funda exterior de Cordura 1100dTEX i un sac interior de Nylon 440dTEX amb revestiment de 0.215mm, es a dir el mateix tipus de construcció de les provades i robustes ales xDEEP Zeos i Hydros. De la mateixa manera la vàlvula de purga inferior, està emplaçada a la part mes baixa de l'ala, igual que en les Zeos i Hydros.\nUna altra característica molt remarcable del NX PROJECT es la forma de l'ala, minimitzant la part superior, cosa que facilita molt l'enrutat de les mànegues dels reguladors, i un perfil redissenyat que aconsegueix menor resistència hidrodinamica que una ala tradicional\nEl conjunt comprèn:\nArnés NextGen Standard amb 3D Mesh Pads, Arnés de disseny innovador que permet equipar-se i desequipar-se de manera molt còmoda i senzilla\nSac exterior: Cordura 1100dTEX\nSac Interior: Nylon 440dTEX amb revestiment de 0.215mm\nConnexió tràquea / ala de disseny superplà\nAla de 23 kgs (52 lbs) de capacitat


Gent Normal: L'ESTRANY DE BANYOLES\nL'ESTRANY DE BANYOLES\nAquest 4 d'agost, una mica més abaix de les cendres, a la ciutat de l'aigua tindrà lloc el festival L'Estrany de Banyoles. El festival s'autoimposa l'etiqueta de festival de música insòlita i electrònica i és de les més encertades que se'ns han acudit.\nDins la programació que s'hi podrà veure, cal destacar Pyreneés, Consequence, BitCode i Lasers. Cal afegir que és gratis.\nDe coses insòlites, a Banyoles, n'hi ha per escriure un llibre: el negre del museu Darder i tot el museu en general; la barca enfonsant-se plena de jubilats francesos; les històries de la Ramona, o fins i tot allò d'ara fa vint anys que el va omplir de gom a gom i que va servir per remodelar la Barceloneta de la capital catalana. Però des de fa ja uns quants anys, Banyoles s'ha proposat assolir una nova cosa insòlita: el festival L'Estrany de Banyoles.\nEl festival es farà al Parc de la Draga, a la llotja del Tint i a l'Auditori de l'Ateneu i comptarà amb el següent cartell:\nTelenoika - Llotja del Tint 18.00h\nHeadbirds - Parc de La Draga 02.00h\nBeatspoke - Auditori de l'Ateneu 21.00h\nPyreneés - Parc de La Draga 01.00h\nConsequence - Parc de La Draga 03.00h\nBitCode - Parc de La Draga 04.00h\nLasers - Parc de La Draga 00.00h\nPublicado por Lluís Huedo a les 12:15\nEtiquetes: Banyoles, Beatspoke, BitCode, Consequence, electrònica, Headbirds, L'Estrany de Banyoles, lasers, música, Pyreneés, Telenoika\nGràcies per donar suport a l'Estrany! Segur que els que vinguin podran gaudir de l'atmòsfera «insòlita» de la Draga ;)\nFelicitats pel vostre bloc! Fins aviat!


Contra l’horror – albert castellanos\n14/11/2015 a Política Internacional\nAvui, com a la majoria de persones, el cap i el cor em bullen. La tragèdia d’ahir a la nit a París ha fet que a molts se’ns acumulin sentiments i preocupacions que havíem anat deixant aparcats als marges de la memòria. I avui ens sentim irracionalment una mica culpables. Com si haguéssim pogut fer quelcom més per evitar la tragèdia. Com si només fóssim conscients de la merda de món en el que vivim quan la tragèdia arriba al cor d’Europa. Al cor del que molts, inconscientment, encara entenem com a civilització occidental. Potser no és el millor dia per fer reflexions, però avui tinc necessitat d’ordenar tot això que em remou. I no he trobat millor manera de fer-ho que escrivint aquesta entrada.\nDavant de fets terribles com els que varen passar ahir a la nit a París, només fent un cop d’ull ràpid a les xarxes, te n’adones que no tots reaccionem de la mateixa manera. Tots condemnem unànimament l’horror i l’exercici de la violència, ens solidaritzem amb París i fem arribar el nostre condol de manera sentida. Molts es limiten a això: potser és el més adequat, respectuós i prudent en el dia d’avui. Altres, de manera totalment execrable, aprofiten per estigmatitzar cultures i confessions religioses que no són la seva. Altres, de manera més subtil i sospitosa, aprofitaran l’avinentesa per fer recular llibertats individuals bàsiques com el dret a la intimitat o a la lliure circulació en nom de la seguretat. D’altres, dedicaran hores i hores a les xarxes combatent els objectius que persegueixen els col·lectius anteriors: defensant la llibertat de culte, el diàleg interreligiós i intercultural i diferenciant les confessions i la cultura del fonamantalisme religiós i la violència. Jo em sento molt més a prop d’aquest últim col·lectiu, però a la vegada crec que no ens podem limitar a combatre les reaccions neo feixistes. Crec que no ens podem concentrar només en això. Tenim un problema global que es diu gihadisme. Ignorar-lo o menystenir-lo no només no ens fa semblar més tolerants o fa desaparèixer el problema, sinó que el fa més gran.\nI no ens calia la tragèdia a París per a ser-ne conscients. Però és innegable que empatitzem molt més amb la desgràcia de qualsevol europeu que amb la de desenes de milers de víctimes a l’Àfrica Occidental o al Kurdistan, on s’han estat produint veritables matances els últims anys. És més, som capaços d’obrir un debat públic sobre l’acollida dels refugiats i penso que ens informem poc sobre l’origen d’aquest èxode. És que la barbarie és menys barbarie si la tenim lluny de casa? Els refugiats són víctimes i no pas complíces del terror i només per això han de comptar amb tot el nostre suport i acollida. Però potser ens hauria de fer ser molt més conscients que alguna cosa molt greu deu estar passant a Síria per a que hi hagi 4,287,293 persones que avui estiguin fugint del seu país.\nEls meus molt limitats coneixements en política internacional em fan ser molt prudent amb les meves apreciacions. De ben segur que els diversos conflictes han generat estranys companys de viatge i que els fenòmens de fonamentalisme religiós violent tenen unes arrels sòcio-econòmiques més profundes del que ens agradaria admetre. Però em sembla que cap d’aquests matisos poden fer vacil·lar a cap persona que s’estimi la pau i la democràcia a l’hora de combatre aquí i arreu el gihadisme, com ho faríem amb qualsevol pràctica que atemptés sobre les normes més bàsiques de convivència i drets humans. Fa uns anys considerar-se ‘ciutadà del món’ era un posicionament que molts independentistes percebíem com una finta líquida per no posicionar-se sobre la pròpia identitat nacional i sentiment o voluntat de pertinença. Jo avui en dia, no només em sento tan independentista com llavors, sinó que també em sento cada vegada més ciutadà del món. Perquè empatitzo no només amb els parisencs i parisenques, sinó amb totes les víctimes de l’horror fonamentalista exercit per aquells que no tenen cap tipus de respecte a la vida. Perquè qualsevol dia, podem ser nosaltres. Aquests fonamaentalistes, parlin en nom de qui parlin o lluitin contra qui lluitin, sempre, sempre, sempre seran els meus enemics.\n04/12/2008 Cap al capitalisme moral\tRead More\n25/01/2009 Lideratges de crisi\tRead More


Habitant-global: de juny 2018\nA pocs dies del solstici d'estiu i coincidint amb una primera onada de calor una jove amiga ens ha convidat a berenar i de passada visitar la seva llar on viu des de fa pocs mesos amb el seu company. És un tercer en un edifici de quatre plantes amb terrat pla, es a dir: cinc nivells d'us. El pis és de lloguer actualitzat amb diverses reformes que han millorat i condicionant l'obra inicial de cent anys enrere. La Mireia i l'Albert han moblat i decorat amb bon gust la seva llar fent equilibris entre l'economia i la funcionalitat aprofitant la distribució original feta criteris moderns i racionals malgrat ser una construcció del primer quart del segle XX.\nLa porta d'accés a l'edifici, després d'un curt replà, aboca a l'escala de graons grisos que d'un sol i llarg tram ens puja al primer pis i a la caixa estructural pròpia de l'escala, que d'aquesta forma s'allunya uns cinc metres de la façana, permetent que l'habitació principal de cada un dels tres pisos ocupi tot l'ample de l'edifici. Arribant al tercer pis la il·luminació de l'escala és imponent, doncs tot el rectangle de la caixa d'escala en el replà del terrat té el sostre totalment cobert amb panells de policarbonat incolor acanalat. Allà dues portes de xapa de ferro donen accés als terrats: el de llevant, ben enrajolat de pocs anys enrere, en realitat és la coberta del dormitori principal del tercer pis, amb boniques vistes al carrer de la Rutlla, la torre de la catedral del Sant Esperit i el seus contraforts gòtics; el terrat de ponent és força més extens amb el terra de la clàssica rajola vermella, molt més assolellat i, s'ha de dir, en les tardes d'estiu tan inhòspit com les muntanyes de Tamanrasset.\nUn cop s'accedeix al tercer pis el petit rebedor ens permet anar directament a l'habitació principal molt ampla i ben il·luminada per la finestra de la façana; o, si ens dirigim a la dreta accedim al passadís que successivament en porta a una altra habitació habilitada de dormitori il·luminada per una finestra del pati de llums, després hi ha el bany recentment reformat molt ben il·luminat per una segona finestra del pati de llums, i finalment hi ha una altra habitació dedicada a estudi i lloc de treball il·luminada per la tercera finestra del pati de llums. Així arribem al saló, amb el racó més proper a la finestra fent de menjador amb taula rectangular y quatre cadires de lleuger perfil de ferro amb seient de fibra natural; el racó diametralment oposat a la zona de menjador és la zona d'estar amb sofà orientat a la gran pantalla multimèdia que s'ubica en la paret sud. Una porta diametralment oposada a l'entrada des del passadís dóna accés a la cuina prou ample per treballar-hi però petita per ficar una taula per dinars informals o esmorzars. Des de la cuina s'arriba a una petita galeria, coberta de laminat translúcid, que fa de safareig i sala de màquines. En el moment de la tarda que hi vam ser-hi tenia una finestra oberta per tal d'evitar la intensa xafogor de l'efecte hivernacle del lloc.\nEls acabats i la decoració són força equilibrats, amb parets blanques de textura rugosa, arcs de mig punt en el passadís, mobes molt discrets de color predominant gris clar i tèxtils del mateix color o el de fibres naturals sense tint. El parquet d'autèntic roure ocupa tot el pis excepte el bany i la cuina i tot i que s'evidencia l'ús i el pas del temps la seva presència amb petits defectes o asimetries és un valor afegit a la llar, per ser una matèria natural, amb història; no pas com els laminats químics de textura perfecta que actualment pavimenten tants i tants pisos.\nPer acabar, un fet curiós derivat d'aquesta visita va ser el record del terra d'un quart pis de l'edifici industrial on vaig treballar durant molts anys. Com que les bigues cobrien una llum proporcionalment molt gran, en relació a la seva secció, amb el pas ràpid de les persones els qui romaníem en repòs podíem percebre perfectament la vibració deguda a l'elasticitat de les bigues, efecte que també vaig sentir al pis dels meus amics. Va ser un xic de nostàlgia reforçada per record de quan amb no més de cinc anys m'enviava la mare a comprar el pa al forn de la cantonada que encara hi és, com podeu observar a la foto.\nPublicat per Lukas4 a 17:03 Cap comentari:\nEtiquetes de comentaris: Arquitectura, habitatge, opinió


ALTERNATIVA VENDRELLENCA: de maig 2007\nLa veritable cara de la PxC\nFa uns anys en periodista (ens sembla recordar que era de Canal 9) es va fer passar per membre de l’extrema dreta espanyola i es va reunir amb Josep Anglada, fundador i president de la PxC. El periodista va anar a la reunió amb una càmera oculta i va aconseguir gravar la veritable cara i la veritable ideologia que s’amaga darrera d’aquest partit feixista.\nEn aquest vídeo penjat al Youtube podreu veure un tros d’un documental que va fer TV3 sobre l’Anglada on apareix una part d’aquesta càmera oculta. Sincerament, creiem que és molt important que el veieu i que en feu la màxima difusió per tal que tothom sàpiga qui és aquesta gentussa que han aconseguit enganyar a 2.000 persones i aconseguir 4 regidors al nostre Ajuntament. No us deixeu enganyar, la PxC és un partit de l’extrema dreta espanyola i desprès de veure el vídeo no us en quedarà cap dubte.\nTambé us puc anunciar que des d’Alternativa Vendrellenca ja ens estem movent i s’estan organitzant reunions entre tots els partits d’esquerres per tal de fer mobilitzacions conjuntes i així aconseguir moure el màxim de gent. En quant estiguin plantejades les accions concretes us informarem.\nPer si teniu algun problema també podeu veure el vídeo mitjançant el següent link:\nPublicat per Uneix-te a l'alternativa! a 16:07 7 comentaris:\nValoració de les eleccions municipals\nLes eleccions municipals han passat i ha arribat el moment de valorar els nostres resultats i fer una valoració global.\nDes d’Alternativa Vendrellenca estem satisfets dels nostres resultats. Només fa dos mesos i mig que vam fer pública la nostra existència i considerem molt important que, amb tant poc temps i amb molts menys mitjans que la resta de candidatures, haguem aconseguit el suport de 327 persones.\nAprofitem per agrair la confiança demostrada per totes les persones que ens han donat suport i els assegurem que no els fallarem. A més a més, ara és el moment per treballar més que mai pel nostre poble.\nTambé toca analitzar els dos fets més negatius de la jornada electoral, la baixa participació i l’augment tan important del partit d’extrema dreta PxC. Tot plegat però, són coses que tothom veia que podia passar i que considerem que són fruit del descontent de la població cap a la política actual. La participació va ser d’un 54%, la més baixa a la nostra vila des de que es va tornar a la democràcia, i la PxC ha obtingut 4 regidors i ara són la tercera força política al consistori. Creiem que els principals responsables són els partits tradicionals, que s’han passat els anys criticant-se uns als altres, defensant únicament els seus interessos i sense treballar per solucionar els problemes dels vendrellencs i vendrellenques.\nA més a més, demanem una major inversió, tant des d’un punt de vista econòmic, de personal i de logística, per tant de fer una política real en el sentit d’aconseguir una major participació dels nouvinguts en la vida política i cultural de la vila. El fet que la nostra vila cada vegada sigui més una ciutat dormitori de Tarragona i Barcelona està produint una fractura social entre la gent que participa de la vida del municipi i dels que gairebé no saben ni on viuen. Aquest fet produeix un marc ideal perquè partits feixistes, racistes i mentiders facin servir la seva demagògia.\nCreiem important en aquest tema la unitat de tots els partits d’esquerres i fer front comú per plantar cara a la PxC. Encara que el senyors Duran i Lleida, secretari general de CiU, va anunciar ahir que no pactarien amb la PxC, demanem al senyor Benet Jané que digui públicament que no ho farà. Sincerament, considerem que la sortida més decent pel Vendrell passa per un pacte de govern CiU-PSC. Entenem també que aquest pacte ha de donar un major poder decisiu a CiU ja que és el partit més votat. En tot cas, demanem a les persones que formen part dels partits democràtics que han obtingut representació a l’Ajuntament, que aparquin les seves diferències, que pensin en el municipi i evitin la presència de la PxC al govern del consistori.\nPer la nostra banda continuarem treballant, tenim un programa i lluitarem per fer-lo complir durant els propers anys. Estem convençuts que cada vegada s’unirà més gent a l’alternativa i que, d’aquí quatre anys, aconseguirem representació a l’Ajuntament.\nPublicat per Uneix-te a l'alternativa! a 14:21 Cap comentari:\nProu joc brut\nUn dels objectius que ens vam marcar quan va començar la campanya electoral era el de no parlar de cap de les altres candidatures. L’únic que ens interessa és explicar les nostres propostes i, per tant, fer arribar el nostre programa al màxim de gent possible.\nAvui però, i molt al nostre pesar, hem de trencar aquesta tònica i parlar d’una de les altres candidatures. Per ser més exactes parlarem del senyor Eladi Llop, candidat a l’alcaldia del Vendrell per ERC. Ja ens havien arribat una sèrie de rumors durant tota la campanya però aquest dimarts, durant l’entrevista al senyor Llop a TV El Vendrell, aquest va llençar una greu acusació vers la nostra candidatura.\nL’entrevistador, el senyor Manel Sastre, li va preguntar si creia que la nostra candidatura li podia treure part del vot dels joves a les properes municipals. El senyor Eladi Llop va dir que no volia parlar d’una candidatura (referint-se a nosaltres) que està feta únicament per fer mal a ERC i que estava subvencionada, impulsada o promoguda (no recordem exactament la paraula) per altres partits. I això és molt greu. La realitat és que el senyor Eladi Llop s’està dedicant a infamiar, mentir i estendre el rumor de què som una candidatura organitzada pel PSC. En principi no volíem ni respondre però ja és massa la gent que en les darreres setmanes ens ha vingut a preguntar això i, després del que va dir el senyor Eladi Llop a la televisió, se’ns ha acabat la paciència. A més a més, ara ja no només acusa a la nostra candidatura sinó s’atreveix a dir “que el senyor Rubén Suan penja directament del PSC”.\nPer això volem declarar:\n1- Alternativa Vendrellenca accepta la llibertat d’expressió i per tant acceptem les opinions de tothom, ja siguin favorables o desfavorables cap a nosaltres, però el que no acceptem són les mentides.\n2- El fet de dir que som una candidatura propugnada pel PSC, o infamiar al nostre cap de llista, és un insult cap a totes les persones que formem part d’Alternativa Vendrellenca. Repetir una mentida 1000 vegades no la tornarà una veritat. Hi ha molta gent que ens coneix, fins i tot simpatitzants i membres d’ERC, que saben que el que comenta és absurd. Hem treballat molt durant els darrers mesos per tal d’oferir una bona alternativa al municipi, dedicant-hi moltes hores de feina i recursos de la nostra butxaca.\n3- Sabem que tot això no és més que una cortina de fum del senyor Eladi Llop per tal de desviar l’atenció dins de la seva pròpia candidatura. El que hauria de fer es reflexionar i veure que ha fet vostè malament per tal que una sèrie de joves (entre ells molts que vam votar per vostè al 2003) han decidit organitzar una alternativa política a la vila i presentar-se a unes municipals.\n4- El joc brut que vostè practica és un exemple de la política que no volem. Com ja hem dit moltes vegades, creiem que ja és hora de canviar la forma de fer política.\n5- Des d’Alternativa Vendrellenca no tornarem a perdre ni un segon més en parlar de vostè però li podem assegurar que, en cas de continuar les mentides, haurem de parlar amb els nostres serveis jurídics per tal de prendre les mesures legals pertinents.\n6- Per acabar li recomanem que deixi de pensar i de parlar de nosaltres i l’encoratgem a fer com nosaltres, és a dir, pensar i treballar únicament en el nostre partit i pel nostre poble. Volem treballar tranquil·lament i per tant li demanem que dediqui el seu temps a explicar el seu programa. Després serà la gent qui, lliurement, decidirà a quina de les nou candidatures que participen en aquest procés electoral vol donar la seva confiança.\nPublicat per Uneix-te a l'alternativa! a 3:18 13 comentaris:\nJa podeu veure el nostre espot publicitari\nDurant la setmana podreu veure a Televisió El Vendrell, el nostre espot de propaganda electoral. Les hores aproximades d’emissió són les següents:\nDilluns 21: a les 20.20 h i a les 20. 55 h (abans i després de La Factoria).\nDimarts 22: a les 20.20 h i a les 20.55 h (abans i després d’El Vendrell en Joc).\nDimecres 23: a les 20.20 h i a les 21.30 h (abans i després de Les Notícies).\nDijous 24: a les 20.30 h i a les 21.20 h (abans i després del Temps Lliure).\nDivendres 25: a les 20.20 h i a les 21 h (abans i després de La Factoria).\nRealment estem molt satisfets en com ens ha quedat el nostre anunci. Creiem que és diferent a l’estil dels altres i que contagia la nostra il·lusió. Per tal que el pugui veure el màxim de gent possible l’hem penjat al Youtube. Per visualitzar-lo només li heu de donar al “play” o podeu entrar el següent link:\nPublicat per Uneix-te a l'alternativa! a 13:23 Cap comentari:\nL'entrevista de TV El Vendrell a internet\nJa tenim penjada a internet l’entrevista realitzada a Televisió El Vendrell per tal que la pugui veure el màxim de gent possible. Només heu de donar-li al “play” i el podreu visualitzar al vostre ordinador. Per qualsevol problema també el podeu veure entrant al següent link:\nPublicat per Uneix-te a l'alternativa! a 1:15\nPer uns pressupostos al servei del municipi\nTothom deu recordar que, quan va començar la darrera legislatura l’any 2003, des de l’equip de govern es va defensar la necessitat de realitzar una auditoria amb l'objectiu de conèixer l’estat de les arques municipals. Aquell estudi ens va fer conèixer l’existència d’un gran deute al consistori, i aquesta dada es va fer servir com a excusa per augmentar els impostos municipals. El missatge era que tots i totes ens havíem d’estrènyer el cinturó per rebaixar de mica en mica el deute municipal. Quina sorpresa vam tenir quan poc després, en un ple del consistori, es decidia una pujada dels sous dels nostres representants a l’Ajuntament.\nEs repeteix la història de sempre: per al que interessa es troben diners i per al que no interessa, no. Un exemple: en els pressupostos municipals que tothom pot descarregar des de la pàgina web podem observar com, per a l’any 2007, la despesa entre sous, dietes i indemnitzacions als polítics serà de 567.000 € (uns 92 milions de pessetes). En canvi, per raó de l’ajut en l’adquisició d’habitatges per a joves es va destinar, el 2006, la quantitat de 20.000 €. La diferència és abismal! El que diem, per al que interessa hi ha diners i per al que no interessa, no.\nDes d’Alternativa Vendrellenca volem denunciar públicament la nefasta gestió pressupostària duta a terme pels partits polítics que han passat els darrers anys per l’Ajuntament perquè, òbviament, aquesta situació no és nova.\nAquests darrers anys també hem pogut observar les polèmiques viscudes amb els veïns i veïnes del carrer Muralla i de la plaça Francesc Macià. Els problemes han vingut perquè l’Ajuntament ha fet pagar, mitjançant contribucions especials, part de la despesa produïda per l’arranjament de les dues zones. Creiem que és una situació vergonyosa, ja que considerem que ha de ser el consistori qui, mitjançant una bona previsió i una correcta gestió pressupostària, s’encarregui de sufragar les obres. És per això que des d’ALVEN volem anunciar que quan arribem a l’Ajuntament eliminarem les contribucions especials i realitzarem uns pressupostos que estiguin al servei real dels ciutadans i ciutadanes del Vendrell i no a interessos d’altres tipus.\nPublicat per Uneix-te a l'alternativa! a 11:18 Cap comentari:\nDemà dimecres l'entrevista a TV El Vendrell\nDemà dimecres 16 de maig, a les 21.30 h, serà el dia en que finalment s’emetrà per Televisió El Vendrell l’entrevista al nostre cap de llista, Rubén Suan. Des d’Alternativa Vendrellenca hem lluitat perquè les entrevistes s’emetessin més d’una vegada però al final només es podran veure un únic cop.\nTotes les entrevistes seran a dos quarts de deu del vespre, i començaran per Felipe Martín (IR-PRE), el 15 de maig, la nostra el 16 de maig, Francesc Caralt (IGM) el 17 de maig, Alfredo Valdivieso (ICV-EUiA) el 18 de maig, August Armengol (PxC) el 21 de maig, Eladi Llop (ERC) el 22 de maig, Maria Teresa Mercader (PP) el 23, Benet Jané (CiU) el 24 i Helena Arribas (PSC) el 25 de maig.\nPublicat per Uneix-te a l'alternativa! a 13:44 Cap comentari:\nÈxit en l'acte de presentació del nostre programa\nIl·lusió. Aquesta és la paraula que resumeix l’acte de presentació del nostre programa que vam realitzar el passat divendres 11 de maig. Gairebé un centenar de persones omplien de gom a gom la Sala d’actes de l’Hotel d’Entitats.\nEn l’acte van participar la Neus Codina i en Rubén Suan, les persones que ocupen el segon i primer lloc respectivament de la nostra candidatura. Primerament en Rubén Suan va donar la benvinguda a les persones que van assistir a l’acte, per passar a explicar les nostres propostes en l’àmbit de l’urbanisme i habitatge. Tot seguit la Neus Codina va explicar els nostres plantejaments en el sector de la cultura i així, entre tots dos, van explicar els punts més importants del nostre programa.\nDesprés es va presentar el nostre cartell electoral per les properes eleccions municipals:\nLa fotografia es va decidir fer a la Torre del Botafoc per dos raons principals. La primera perquè és un punt històric de la nostra vila i, la segona, perquè pensem que és un espai que simbolitza molt bé el que està passant al nostre poble: un zona verda on d’aquí uns anys només veurem cases i blocs de pisos.\nTambé vam decidir que havia de sortir una foto de grup ja que considerem que el més important és l’equip i no creiem en aquesta mena de líders messiànics que a vegades semblen els caps de llista de la resta de candidatures.\nEn quant a l’eslògan ens vam decidir pel VOTA’T perquè creiem que deixa ben clar què volem ser. Considerem que som els únics que realment ens preocuparem per solucionar els problemes dels vendrellencs i vendrellenques i per tant, creiem que votar Alternativa Vendrellenca és votar-se a un mateix.\nPer acabar, podeu descarregar l'arxiu power point del nostre programa des del següent link:\nPublicat per Uneix-te a l'alternativa! a 12:10 2 comentaris:\nCanvi de lloc de l'acte de presentació\nDegut a un greu error comès per la Junta Electoral de Zona, l'acte de presentació que havíem de realitzar demà divendres, al Centre cívic l'Estació, ha hagut de canviar de lloc. L'acte finalment el farem a la Sala d'actes de l'Hotel d'Entitats situat al carrer Camí Reial, 13-17, del Vendrell (al costat de l'Oficina de la Seguretat Social i de l'Oficina de Treball de la Generalitat).\nL'hora i el dia són els mateixos, demà divendres dia 11 de maig a les 20.30 h.\nPublicat per Uneix-te a l'alternativa! a 19:43 Cap comentari:\nActe de presentació del nostre programa\nEl proper divendres 11 de maig de 2007, a les 20.30 h, presentarem el nostre programa polític a la Sala d'actes del Centre cívic l'Estació del Vendrell. L'acte estarà obert a tothom així que, tots i totes, esteu convidats!\nVolem aprofitar també per presentar-vos les persones que formaran part de la nostra candidatura per les eleccions municipals del proper 27 de maig:\n1- RUBÉN SUAN VIVES\n2- NEUS CODINA MONFORT\n3- ALEIX MALLOFRÉ ABANTE\n4- JON OLANO POZO\n5- ISABEL GARCIA ZAFRA\n6- POL RIPOLL QUEROL\n7- MARC FELIU URPÍ\n8- GEORGINA GENÉ ALEU\n9- JOSEP QUEROL SEGURA\n10- LAURA RAMÍREZ PALLÍ\n11- JOAN CARALT ESCAMILLA\n12- ENRIC ROVIRA CANELA\n13- SUSANNA MARTORELL PÀRRAGA\n14- JOEL PÉREZ BUIRA\n15- ANABEL SUAN VIVES\n16- MAGDA MONFORT RIBA\n17- SUSANA LORENTE ILLESCAS\n18- ADRIÀ VIVES NICOLÀS\n19- SARA BOU PADRÓ\n20- JOSEP URPÍ BALDRÍS\n21- INÉS PÉREZ MARTÍNEZ\n22- MARIA CARME BOU ABANTE\n23- MONTSERRAT VIDIELLA PI\n24- DAVID MALUENDA NIUBÓ\nPublicat per Uneix-te a l'alternativa! a 11:20 1 comentari:\nHistòricament, el municipi del Vendrell i la comarca del Baix Penedès ha estat una de les zones que ha patit una major destrucció del seu territori. Envoltats per dues autopistes, la Pau Casals al sud i la AP-7 al nord; les dues línies ferroviàries de rodalies, la de la costa i la de l’interior; la línia del TAV, etcètera. Els nous projectes del CIM (o Logis Penedès) i els nous projectes de la variant de la Papiola i la N-340 ens confirmen que la història continua i que els polítics actuals no canviaran aquesta situació.\nI és aquí on hi ha el problema. Els partits tradicionals no han sabut, o no han pogut, frenar la destrucció de la nostra terra. Molt sovint també ens trobem que la classe política no planta cara perquè treu profit d’aquesta destrucció i, altres vegades, veiem com refusen fer força per obeir ordres de partit que arriben de Barcelona o de Madrid.\nIgualment, considerem que ni tan sols han sabut aconseguir contraprestacions a canvi d'aquesta situació. Ens destrueixen mig municipi per fer passar el traçat del TAV i ni tan sols hem aconseguit que ens arreglin les nostres estacions de RENFE o que augmenti el flux de trens per la línia de l’interior.\nDes d’Alternativa Vendrellenca creiem que ara més que mai necessitem l'existència d’un partit municipalista que lluiti de forma efectiva per evitar que, projecte rere projecte, ens anem quedant sense municipi.\nConsiderem que el Vendrell s’ha de comportar com a veritable capital de comarca i, per tant, hem de ser una capital solidària amb la resta de municipis. És per això que donarem suport a aquelles iniciatives que lluitin per salvar el nostre territori, com poden ser els moviments per evitar la variant de la Papiola o les mobilitzacions contra el CIM, en les quals ja hem participat la majoria de membres de la candidatura. Així doncs, volem anunciar la nostra adhesió a la Plataforma No Fem el CIM, i advertim a tothom que des d’Alternativa Vendrellenca farem, des de l’Ajuntament del Vendrell, tot el que sigui necessari perquè aquest abominable macropolígon no arribi a realitzar-se mai. Creiem necessari gestionar el municipi d’una forma més sostenible respecte al territori.\nPublicat per Uneix-te a l'alternativa! a 10:50 Cap comentari:\nEntrevista a TV El Vendrell\nEl passat 26 d’abril de 2007 el nostre cap de llista, Rubén Suan, va anar als estudis de Televisió El Vendrell per fer una entrevista. Aquesta entrevista forma part d’una sèrie que l’ens local està realitzant a tots els caps de de llista de les candidatures que participaran a les eleccions municipals del proper 27 de maig. Finalitzada l’entrevista, se’ns va comentar que sortiria en antena diverses vegades durant el dilluns 14 de maig i el dimarts 15. Fins aquí, tot correcte.\nLa nostra sorpresa ha vingut quan el dimecres 2 de maig, durant una conversa telefònica amb Teresa Carrera, directora de Televisió El Vendrell, nomenada per l’equip de govern (PSC i PP), se’ns ha comunicat que totes les entrevistes només s’emetran una sola vegada. La raó que es fa servir és un recurs que va realitzar fa uns dies PxC davant la Junta Electoral. En aquell recurs la Junta Electoral obligava Televisió El Vendrell a donar les mateixes oportunitats a totes les candidatures i obligava que totes les entrevistes sortissin en antena un cop iniciada la campanya electoral (en principi tenien pensat emetre'n algunes abans de la campanya i altres, després). La Junta Electoral només obliga que totes les candidatures tinguin les mateixes oportunitats.\nLa senyora Teresa Carrera ens va comentar que les entrevistes, encara que legalment no estan obligats a fer-les, les realitzaven per tal que la gent del municipi estigui informada, però també ens va reconèixer que fent una única emissió “la veurà molt poca gent”. I això és el que no entenem: com pot ser que unes entrevistes que haurien de servir per informar els vendrellencs i vendrellenques sobre les diverses candidatures que participaran en les eleccions municipals, unes entrevistes en què els professionals de la televisió local han realitzat un gran esforç i que ha provocat una despesa (s’ha contractat un periodista de fora de la casa per realitzar-les), com pot ser que s’emetin una sola vegada sabent que no les podrà veure gairebé ningú? Molta gent pensarà que des dels partits del govern es vol evitar que la gent tingui informació de totes les candidatures, però des d’Alternativa Vendrellenca considerem que es deu tractar d’un error.\nConsiderem que la gent del poble ha de tenir tota la informació possible per tal de decidir per ella mateixa en qui vol dipositar la seva confiança. També considerem que els mitjans de comunicació locals han de fer tot el possible per fer arribar aquesta informació als ciutadans i ciutadanes. Fem una crida als representants del govern municipal perquè siguin valents i apostin per la pluralitat de la televisió local i els demanem que no emetin les entrevistes una sola vegada, sinó que durant el dia que toqui a cada candidatura, es vagin repetint diversos cops.\nPublicat per Uneix-te a l'alternativa! a 19:46 Cap comentari:\nNeus Codina ocuparà el segon lloc de la candidatura\nNeus Codina Monfort va néixer el dia 5 de febrer de l’any 1987. Va ser la primera filla de la parella formada per: Magda Monfort i Riba, filla de les terres de Castelló i Pere Codina i Sureda, un barceloní amb sang de Vic i Girona. Tots dos bons treballadors, lluitadors pels seus ideals i compromesos culturalment durant tota la vida. Cal esmentar que ell ha estat i continua involucrat en el moviment sindical i la política d’esquerres. El segon fill va arribar al maig del 1989 i no per casualitat duia el mateix nom que el seu pare: Pere.\nEs pot dir que la Neus no és d’aquí o d’allà sinó una mica de tot arreu de Catalunya. Per motius laborals el seu primer trasllat va ser de nord a sud, de Sant Cugat del Vallès a l’Ametlla de Mar, just quan tenia 6 anys. Al petit poble de pescadors va passar-hi quatre anys però finalment la família Codina Monfort va llençar l’ancora entremig dels dos pols, a Coma-ruga (el Vendrell), lloc on van començar una nova vida ara ja fa 10 anys.\nLa vida acadèmica és paral·lela als moviments territorials: la primària la va impartir entre les diferents poblacions ja esmentades i la ESO al col·legi Residència l’Arboç. En aquest moment es va trobar de cara amb la seva primera decisió acadèmica: el batxillerat. El model científic va ser l’escollit i els professors de l’IES Baix Penedès els encarregats de transmetre l’educació corresponent. Després de superar la selectivitat la Neus es va decantar per iniciar una carrera universitària, la carrera de Filosofia a la Universitat de Barcelona (UB) de la qual actualment n’està cursant el segon curs.\nL’entorn familiar com l’entorn social van provocar en la Neus una evolució interior. Ja des de petita ha participat en colònies i campaments i al arribar al Vendrell va començar a formar part de l’agrupament escolta laic Tant Com Puc. El fet d’entrar en aquest agrupament va suposar un mètode de integració i contacte amb el jovent de la població, però això només era el principi. No n’hi havia prou en conèixer gent, la Neus s’havia fet amb uns ideals, una opinió que necessitava ser expressada i materialitzada, va ser en aquest moment quan es va deixar caure per l’Ateneu Independentista la Trinxera. Un lloc des d’on, de forma assembleària, podia posar el seu gra de sorra per lluitar per petites grans coses. La Neus sempre ha considerat que la cultura i la llengua d’un territori son com unes ulleres úniques des d’on veure el món i per això s’ha de lluitar per preservar-ho. Organització d’actes, de Correllengües, de concerts, recopilació de llibres i contrainformació, manifestacions, projectes a favor de la dona...han estat els instruments per desenvolupar la tasca.\nA nivell cultural l’any 2005 un grup de gent de diferents edats, ella inclosa, van ajuntar esforços per la recuperació del Ball de les gitanes del Vendrell, allò que al principi va començar com una proposta a l’institut va acabar sent una realitat a la Festa Major del poble. La Neus va ser des de que va sorgir la necessitat la cap de colla del ball i al 2006 va acceptar ser la representant de les gitanes a la junta directiva de la nova associació l’Embarcada. Encara continua exercint les dues tasques simultàniament.\nA part, aquest any 2007 cada dissabte al matí té una cita amb el grup de les formiguetes de l’esplai Xaloc. Fer de monitora era un objectiu pendent des de feia alguns anys i aconseguir-ho ha estat i és motiu de molta satisfacció.\nPerò l’oportunitat de canviar les coses, almenys al municipi, tenia molt clar que era mitjançant la política. Per aquest motiu va decidir involucrar-se, junt amb cinc companys, en la formació del partit polític Alternativa Vendrellenca (ALVEN). Alternativa Vendrellenca és l’oportunitat de canviar la forma de fer política d’aquest Vendrell que està resultant cada vegada més incòmode per als seus ciutadans. Un altre Vendrell és possible i una alternativa es presenta amb ganes de fer-ho realitat, noves propostes i nous objectius, el primer: treure representació en les properes eleccions del 27 de maig.\nPublicat per Uneix-te a l'alternativa! a 20:42 2 comentaris:


L'Estat espanyol vulnera la Llei d'Exportacions d'Armes i continua venent material de guerra a països en conflicte ! directe!cat\ndirecte ! a La República. N. 4126. Divendres, 25 de juny de 2021 12:14 h\nSocietat Última actualització Dimecres, 19 de maig de 2010 05:00 h\nLes vendes d'armament van multiplicar-se per 7 entre el 2000 i 2008 · Ja suposen el 0,5% de la balança comercial espanyola\nA l'Estat espanyol hi ha sectors que no pateixen la crisi. Un d'aquests és la indústria armamentística, que en el període 2000-2008 va multiplicar per 7 les xifres d'exportacions. Segons l'informe 'Exportacions espanyoles d'armament 1999-2008' (pdf), l'Estat és el sisè exportador d'armes mundial, només superat pels EUA, Rússia, Alemanya, França i el Regne Unit, i les vendes d'armes ja suposen el 0,5% de la balança comercial espanyola. L'informe denuncia que tot i l'entrada en vigor la Llei de Comerç Exterior de Material de Defensa, les vendes a països que vulneren els drets humans i mantenen conflictes armats van continuar. L'any 2008, es van vendre armes secretament a 17 països malgrat que la Llei prohibeix fer-hi negocis.\narmament, armes, exportació Estat espanyol\nSegons l'nforme 'Exportacions espanyoles d'armament 1999-2008', elaborat per Tica Font i Francesc Benítez, del Centre d’Estudis per la Pau J.M. Delàs, les exportacions a 2008 van tornar a batre rècords i van ser les més elevades de la història de l'Estat espanyol, fins al punt que representen el 0,5% de la balança comercial espanyola. En 8 anys s'han multiplicat per 7.\nEl 71% de les exportacions del període 1999-2008 corresponen a aeronaus militars (33%), vaixells de guerra (28%), equips d'imatge com radars (10%) i vehicles militars (8%).\nNingú fa cas de la Llei\nA més l'informe denuncia que un important percentatge d'aquestes exportacions vulnera la Llei de Comerç Exterior de Material de Defensa i Doble Ús, aprovada el 2007, per la qual es deneguen les exportacions a països sancionats per Nacions Unides, països amb inestabilitat política i democràtica, països en conflicte armat o que vulnerin els Drets Humans, països que no condemnin el terrorisme i països que prioritzin la despesa en material de defensa per sobre l'educació i la Sanitat.\nEl 2008, primer any d'aplicació de la llei, aquest acord es va vulnerar en les exportacions d'armes a 17 països: Israel, Colòmbia, Marroc, Guinea Equatorial, Turquia, Aràbia Saudita, Equador, Índia, Pakistan, Veneçuela, Emirats Àrabs, Indonèsia, Singapur, Tailàndia, Sri Lanka, Angola o Ghana.\nL'informe de Tica Font i Francesc Benítez denuncia que continua la opacitat informativa pel que fa a les exportacions d'armes, ja que el Govern manté en secret aquestes informacions.\nEls policies catalans continuen rebutjant el Codi Ètic després d'haver-ne purgat el contingut més crític 10.05.2010.\ntestimoni de càrrec PP.CC\n19 de maig de 2010, 21.13 h\n#6 calla desgraciat, ets un fill de puta, perquè en carretero vol un exercit català, i d'on treurà les armes ??? Dons com fan tots els paissos del món mundial que fabriquen armament. Primer es fabrica per a ús del propi exercit, i després es venen a tot arreu perquè es un bon negoci. I el teu carretero farà el mateix que tots els que vólen un exercit. No sé ni perquè et contesto, segur que encara et fas pipí a sobre, ves i canviat els volquers tros d'ase.\nindependència països catalans\n19 de maig de 2010, 18.52 h\nNo tenim tecnologia per fabricar cotxes,motocicletes,ordinadors ect... i la tenim per fabricar armes ?? que ens expliquin, quin deficit anual presenten aquestes empresses,quines subvencions tenen i qui remena els calers ?? segurisim ,que CASA,ASTILLEROS i demès martingalas ens costen un ull de la cara als catalans\nERC = PSOE BCN\n19 de maig de 2010, 17.15 h\n#5 Qui deu tenir por de les enquestes sou els d'ERC que rebreu el que us mereixeu. I és pitjor fer president Montilla i fer de palanganero al ZP que deixar que els del PP et votin o donar-los el vot a canvi de diners i de que tu i jo per exemple no féssim la mili. Però Reagrupament MAI no pactarà amb ningú que no estigui disposat a enxegar el proce´s d'independència i per suposat no facilitarà la venda d'armes i la mort de civils innocents com feu dels d'ERC. Que aneu d'esquerres i indep... Llegir més\n19 de maig de 2010, 15.48 h\nPer ERC = PSOE. Noi, em sembla que realment estàs molt malalt per poder fer aquesta reflexió. T'has llegit la notícia? Tens por de les enquestes? No entenc aquesta mania persecutòria que denotes ... El PSOE no ha pactat mai amb ... per exemple PP, CIU, Iniciativa, PNV, CC, etc ... potser si fossis una mica més "neutral" veuries que tots els partits polítics han pactat/col·laborat entre si ...\nEs clar, REAGRUPAMENT no ... (pot ser perquè encara no són al Parlament ? o al Congrés Espany... Llegir més\nERC = PSOE Barcelona\n19 de maig de 2010, 15.17 h\nERC és col.laboradora del partit que ven armes perquè els conflictes on moren milers de civils innocents segueixin vius. ERC no pot representar-nos per aquest motiu i per molts altres. ARA REAGRUPAMENT. I que el Puigcercós i la seva trepa dimiteixein JA!\n19 de maig de 2010, 14.14 h\nPerò són armes per la pau i de bon rotllo, oi senyora Chacón.\nAliança Civilitzacions Barcelona\n19 de maig de 2010, 09.43 h\nMarc Corbera Tarragona ciutat\n19 de maig de 2010, 08.48 h\nDoncs quina forma que té Espanya per sortir de la crisis... (i ho dic amb tristesa).


Pego, Gata de Gorgos, Beniarbeig i Els Poblest són els municipis que s’han adherit avui i han firmat l’acord. L’alcalde de Pego, Enrique Moll, ha presidit l’acte de signatura, que ha tingut lloc al saló de plens de l’Ajuntament de Pego i en el que s’han donat cita alcaldes, regidors i caps de la Policia Local de diferents localitats.\nL’intendent de la Policia Local de Xàbia, José Antonio Monfort, ha estat l’encarregat de dirigir la cerimònia i ha explicat que la idea de fer aquest pacte comarcal venia treballant-se des del 2011 i comencà a fer-se realitat amb la primera firma d’alcaldes al 2017.\nL’objectiu, l’ha explicat ell mateix.\nPer ara, al Pacte Comarcal per la Prevenció i Seguretat Local s’han adherit Dénia, Xàbia, Benissa, Ondara, Pego, El Verger, Gata de Gorgos, Beniarbeig, Els Poblets, El Poble Nou de Benitatxell, Pedreguer i Llíber.\nAquesta carta de compromisos és un acord que pretén coordinar l’acció de tots els municipis a l’hora d’elaborar i implementar les polítiques de seguretat. Entre altres mesures, es vol mancomunar o compartir recursos materials, pràctiques, i, també recursos humans. Però, tal com s’ha explicat aquest matí, la qüestió dels recursos humans planteja alguns inconvenients i dubtes de tipus legal i laboral, a més de possibles llacunes de competències.\nEnrique Moll ha trasmés una aposta forta de Pego per aquest pacte, afirmant que pot ser la llavor d’una futura policia autonòmica basada en la policia local.\nAltres alcaldes, com ara el d’Ondara i el del Verger, han assenyalat que el Pacte hauria de donar peu a la creació d’una primera policia comarcal que funcionaria com un únic ens.\n← L’IES Maria Ibars de Dénia i la Fundació Baleària dediquen una jornada a l’Hidrogen com alternativa als combustibles fòssils\nL’equip de govern presentarà demà al plenari uns pressupostos que retallen el gast en 260.000 euros →


ACTIVITY EURO TRAY - Material escolar\nOutlet Blog Catàlegs Contactar Estem oberts - Botiga física i atenció telefònica\n972 222 094 | Atenció telefònica: Dll-Dv / 08h a 14h\nBlog Catàlegs Contactar Estem oberts - Botiga física i atenció telefònica\nDIDÀCTIC APRÈN JUGANT INICIACIÓ A LES MATEMÀTIQUES ACTIVITY EURO TRAY\nBitllets i monedes per jugar a comprar de manera divertida. Ajuda a identificar i conèixer el valor monetari, adquirint consciència sobre valor de les coses. Exercita el càlcul. Permet comptar i ordenar els diners a la safata classificadora. Compost per 1 suport de joc, 12 fitxes d'activitat, 28 bitllets de plàstic, 32 monedes, 2 targetes de crèdit, 1 làmina d'adhesius i 1 fullet explicatiu. 38x28x8 cm\nMD31902 Activity euro tray 7 - 10 dies 17.35€ Afegir\nUn divertit joc de cartes de doble...\nUna activitat per promoure el domini...\nJo aprenc a comptar\nPupitre maletí amb fitxes....\nConta el camí fins a la línia...\nEl tradicional joc xinès que...\nTHE ORIGINAL FOLDING GEOMETRIC SHAPES™\nPerfecte per l'aprenentatge...\nComença el temps de joc...\nSet blocs lògics\nAquest joc permet el coneixement i...\nAprenentatge per a sumar i restar....\nUn divertit joc amb el qual sense...


Preguntes més freqüents. Departament d'Empresa i Treball\nQuè cal fer si ja disposo de la nova identificació com a guia de turisme de Catalunya però vull obtenir el nou carnet de plàstic?\nCal que accediu novament al tràmit: Sol·licitar la nova identificació de Guia de Turisme de Catalunya\nSi voleu que el carnet incorpori una fotografia vostra, cal que adjunteu a la sol·licitud, el DNI escanejat i la fotografia, que haurà de complir els requisits que s'especifiquen en el document Requisits tècnics per poder disposar d’un carnet de guia de turisme habilitat amb fotografia incorporada (PDF). Cal tenir en compte que si les fotos enviades no compleixen els requisits establerts a la guia, es generarà un carnet sense foto.\nEl carnet plàstic es lliurarà a la seu del Departament d'Empresa i Treball. Per recollir-lo caldrà haver rebut per correu electrònic la comunicació de lliurament en els dies següents a la finalització del tràmit electrònic.\nVull que el meu carnet de guia de turisme de Catalunya incorpori la meva fotografia, puc posar-ne qualsevol?\nNo, la fotografia s’adjunta mitjançant el tràmit electrònic i un programa fa un reconeixement biomètric, comparant-la amb la fotografia del DNI. Per això, per tal que el programa la validi, la fotografia ha de complir els requisits que estableix la guia dels Requisits tècnics per poder disposar d’un carnet de guia de turisme habilitat amb fotografia incorporada (PDF).\nCal tenir en compte que si les fotos enviades no compleixen els requisits establerts a la guia, es generarà un carnet sense foto.\nQuè s'ha de fer per demanar l'habilitació de guia de turisme a partir del nou decret? Ja es pot demanar?\nEl dia 30 de juny de 2020 ha entrat en vigor el Decret 43/2020 de 10 de març, sobre l'activitat de guia de turisme de Catalunya. A partir d'aquesta data, es pot sol·licitar l'habilitació de guia de turisme. El tràmit es fa en línia a través de Canal Empresa, no té cap cost i permet descarregar la credencial.\nSi ja disposo de l'habilitació com a guia de turisme de Catalunya, com m'afecta l'entrada en vigor de la nova normativa de guies de turisme?\nLes persones habilitades com a guies de turisme de Catalunya fins ara hauran de demanar la nova identificació. Transcorreguts dos anys des de l'entrada en vigor del Decret, no es podrà exercir l'activitat sense la nova identificació.\nTinc la llicència de guia de turisme tramitada en una altra comunitat autònoma, com la puc convalidar a Catalunya?\nLes habilitacions de guia de turisme obtingudes a l'Estat espanyol no són objecte de convalidació per si mateixes. Haureu d'accedir-hi mitjançant el tràmit de nova habilitació i acreditar la vostra formació i coneixement de llengües.\nTinc la llicència de guia de turisme d'un estat de la Unió Europea, com la puc convalidar a Catalunya?\nHaureu de tramitar un expedient de reconeixement de qualificacions professionals prèviament a la tramitació de l'expedient d'habilitació de guia de turisme de Catalunya.\nTinc una llicenciatura però no és de turisme, he vist que he d'acreditar un mòdul de competències i no sé ben bé on fer-ho\nPer tal d'acreditar aquestes unitats de competència, s'hauran de cursar aquestes assignatures en centres universitaris i/o de formació professional concertats i autoritzats pel Departament d'Educació que emetran un certificat que acrediti que s'han superat.\nHe vist que hi ha dos mòduls d'unitats de competències Guia de turistes i visitants (HOT 335-3) i Promoció turística local i informació al visitant (HOTI0108). Cal que tingui l'acreditació dels dos mòduls?\nNomés caldrà que acrediteu un dels dos mòduls d'unitats de competències.\nEstic en possessió d'un títol obtingut fora de l'Estat espanyol. Puc fer-lo valer per a habilitar-me com a guia?\nPer tal que un títol estranger es consideri vàlid per a l'habilitació, haureu de tramitar l'equivalència o homologació corresponent.\nEn cas que es tracti d’un títol universitari, cal obtenir l’equivalència.\nEn cas que es tracti d’un títol d’estudis no universitaris, cal obtenir l’homologació.\nEquivalència. Ministeri d'Educació i Formació Professional\nHomologació. Departament d'Educació\nFa anys que estic treballant com a guia de turisme. L'experiència laboral serveix per acreditar-me?\nEn el cas que tingueu experiència professional, podeu optar per obtenir un certificat de professionalitat, que és una via per tal de tenir els requisits per a optar a l'habilitació.\nEl procediment Acredita't està indicat per a aquelles persones que tenen experiència professional i/o formació no formal (màsters, cursos…).\nAteses les meves circumstàncies acadèmiques, no tinc la formació requerida ni tampoc la suficient experiència laboral, com puc habilitar-me?\nL'obtenció del Certificat de professionalitat és una via per accedir a l'habilitació de guia de turisme. Per obtenir aquest certificat cal assistir a un curs organitzat pel SOC, adreçat a les persones que no tenen formació prèvia.\nEl Decret estableix el nivell C1 de català i de castellà, el C1 d'un tercer idioma i el B2 d'un quart idioma. És imprescindible tenir-los tots?\nSi, s'han de complir tots els requisits de competències lingüístiques.\nSi he estudiat a Catalunya, cal que acrediti el nivell de català i de castellà?\nL'habilitació de guia de turisme de Catalunya requereix, pel que fa al català i al castellà, d'un nivell C1 de competències lingüístiques. Es considera que les persones que han obtingut el títol de batxillerat o qualsevol titulació universitària a Catalunya després de l'entrada en vigor de la LOE, han assolit aquest nivell tant per al català com per al castellà, a efectes d'aquesta habilitació.\nDe la mateixa manera, es considera que les persones que han obtingut el títol de batxillerat o qualsevol titulació universitària a l'Estat espanyol, han assolit aquest nivell per al castellà.\nSoc una persona estrangera, cal que acrediti el nivell de la llengua del meu país?\nSi, caldrà acreditar que s'han cursat els estudis al país d'origen fins l'etapa de batxillerat, com a mínim.\nEstic habilitat com a guia de turisme de Catalunya i el meu carnet caduca, com el puc renovar?\nEl 30 de juny de 2020 ha entrat en vigor el Decret 43/2020 de 10 de març, sobre l'activitat de guia de turisme de Catalunya, que deroga totes les normatives anteriors. Aquest Decret no contempla la renovació del carnet de guia, sinó la sol·licitud de la nova identificació. Els guies de turisme de Catalunya habilitats fins ara hauran de demanar la nova identificació. A partir del 30 de juny de 2022, encara que el carnet antic no hagi caducat, no es podrà exercir l’activitat sense la nova identificació.\nSoc guia amb habilitació i vull tramitar una ampliació d'idiomes. Com ho puc fer?\nEl Decret 43/2020 de 10 de març, sobre l'activitat de guia de turisme de Catalunya, no contempla el tràmit d'ampliació d'idiomes. El coneixement d'una llengua es tracta com un atribut només a efectes de publicitat en el llistat que es publica a la pàgina web del Departament. Per tal d'afegir una nova llengua a l'expedient s'haurà de comunicar a través del formulari de contacte del Departament adjuntant el document acreditatiu d'estar en possessió d'un nivell mínim B2 del MECR.


Ariana Grande estrena el vídeo de 'Breathin' i es nomenada dona de l'any - Primera Fila\nAriana Grande estrena el vídeo de ‘Breathin’ i es nomenada dona de l’any\nAriana Grande està sent una de les artistes de la setmana, primer per l’estrena de Thank u, next, cançó que donarà nom al seu nou disc i que en poques hores era número 1 a tot el món. Després també s’ha parlat d’ella després que pengés cançons inèdites sota un pseudònim a algunes plataformes d’streaming com Spotify.\nAra hem sabut que la revista Billboard l’ha nomenat Dona de l’any 2018, per ser una estrella que mai ha inclinat el cap a cap tendència o camí en la indústria musical. El comunicat de Billboard també relata que l’artista sempre ha cregut en les seves conviccions, en un món que sovint no és hospitalari per a aquest tipus de força en les dones joves.\nPer altra banda finalment ha estrenat el videoclip de Breathin, una de les peces del disc Sweetener.


Ienissei - Viquipèdia, l'enciclopèdia lliure\nTuva (Rússia), Vall de Darhad (Mongòlia)\nA 51° 43′ 40″ N, 94° 27′ 06″ E / 51.7279°N,94.4518°E / 51.7279; 94.4518Coord.: 51° 43′ 40″ N, 94° 27′ 06″ E / 51.7279°N,94.4518°E / 51.7279; 94.4518\nB 71° 49′ 47″ N, 82° 42′ 58″ E / 71.8297°N,82.7161°E / 71.8297; 82.7161\n5.539 default ( )\nEl Ienissei (del rus: Енисе́й; mongol: Енисей мөрөн, Yenisei mörön; buriat: Горлог мүрэн, Gorlog müren; tuvinià: Улуг-Хем, Uluğ-Hem; khakàs: Ким суг, Kim sug) és el més gran dels sistemes fluvials que flueixen cap a l'Oceà Àrtic i el cinquè riu més llarg del món. Neix a Mongòlia i es dirigeix cap al nord per desembocar al Mar de Kara en l'estuari anomenat Golf del Ienissei. Aquest gran riu drena una gran part de la Sibèria Central, amb el recorregut més llarg seguint el Ienissei–Angarà–Selengà–Ider, d'uns 5.500 km.\nEl curs alt, subjecte a corrents ràpids i inundacions, recorre àrees amb escassa població. Al curs mitjà hi abunden les preses hidroelèctriques, construïdes parcialment per treballadors del gulag en temps soviètics, que donen energia a gran part de la indústria russa. La contaminació continua essent un problema difícil de subsanar en aquesta àrea. Durant el curs per la taigà, el Ienissei rep les aigües de nombrosos afluents i finalment arriba a la mar de Kara en un entorn de tundra, on es manté glaçat més de sis mesos l'any.\n1 Curs alt\n2 Llac Baikal\n3 El riu Angarà\n4 Curs baix\nEl Ienissei sorgeix amb dos corrents principals: el Bolxoi (gran) Ienissei, conegut també amb el nom de Bii-Khem (Бии-Хем), Neix a la regió de Tuvà, al flanc sud del Saian oriental i al nord de les muntanyes Tannu-Ola, al punt 52° 20′ N, 97° 30′ E; el Malii (baix) Ienissei, conegut també amb el nom de Kaa-Khem (Каа-Хем) neix a la Vall de Darhat (rift), a Mongòlia. S'ha demostrat que l'estreta sortida cap a la Vall de Darhat ha estat regularment bloquejada pel glaç, formant així un llac tan gran com el seu veí, el Llac Khovsgol, quan el gran bloc de glaç es retirava (l'últim cop fa 9.300 anys), una volum de 500 km³ d'aigua podia quedar lliure, descendint possiblement de forma violenta i catastròfica.\nAquests dos corrents principals flueixen cap a l'oest i convergeixen a Kizil i, després de rebre les aigües del riu Khemtxic (Хемчик), cap al nord seguint les valls del Saian oriental. En aquesta zona hi trobem la presa Saiano-Xuxenskaia, que alimenta la planta hidroelèctrica més gran de Rússia, completada el 1989, que produeix 6.400 MW destinats a la producció d'alumini. 25 km més avall, on el Ienissei emergeix de les muntanyes en una àrea d'estepa, hi trobem la presa de Maina, de 30 m d'alçada.\nUns 120 km riu avall el Ienissei passa per Abakan, la capital de Khakàssia, i per Minussinsk. 300 km més i arriba a Krasnoiarsk, després d'acostar-se a 10 km del Txulim (afluent de l'Obi) i de trobar-se la presa de Krasnoiarsk, just abans de la ciutat, que és un port important i té connexió amb el Transsiberià.\n70 km riu avall, la ciutat tancada de Jeleznogorsk no apareix a la majoria de mapes, ja que era un centre d'armament nuclear i base per satèl·lits soviètics. L'estat dels residus nuclears no es coneix amb certesa, però el Ienissei continua essent contaminat per algunes filtracions. A uns 200 km riu avall hi trobem la confluència amb el riu Angarà (el tram final del qual es coneix amb el nom de Tunguska Superior [Верхная Тунгуска]).\nLa part alta del riu Angarà (320 km navegables en part) desemboca a l'extrem nord del Llac Baikal provinent de la República de Buriàtia, però el cabal més important que rep el llac és del riu Selengà, que forma un delta a la part del sud-est del llac. Els rius més llargs que hi aporten les aigües provenen de la cara est de les muntanyes Khangai, a la Mongòlia central. El Tuul passa per la capital de Mongòlia, Ulan Bator, i l'Egiin Gol drena el llac Khovsgol.\nEl riu Angarà[modifica]\nL'Angarà (rus Ангара) drena el llac Baikal i s'allunya d'Irkutsk (la capital de la regió) 1840 km per convergir amb el Ienissei a Strelka (58,101° N, 92,998° E). Al llarg del recorregut de l'Angarà es troben quatre embassaments que proveeixen d'electricitat a les indústries locals:\nL'embassament d'Irkutsk, situada a l'inici del seu curs, (44 m) produeix 650 MW.\nL'embassament de Bratsk (124 m), 500 km riu avall, va ser construïda als anys 60 i produeix 4.500 MW. El pantà que en resulta rep el nom de "Llac del Drac" per la seva forma. Els rius Oka i Iia, provinents dels vessants nord del Saian oriental, en formen les "mandíbules" i 400 km del riu Angarà en formen la "cua".\nL'embassament d'Ust-Ilimsk, barratge nou situat 250 km riu avall. Aquest pantà també afecta el riu Ilim.\nL'embassament de Bogutxani, a Kódinsk, barratge nou no operacional, situat 400 km més avall.\nHi ha projectes per construir més embassaments, però les conseqüències que comporta per a l'entorn el fet de barrar completament el pas al riu Angarà han provocat protestes.\nAngarsk, a 50 km d'Irkutsk, és el centre en expansió de la indústria petroliera de la Sibèria Oriental i seu d'una enorme refineria de Yukos. Un gran oleoducte porta petroli cap a l'oest i se'n construeix un altre cap a l'est per abastir el Japó des del port de Nakhodka, a la mar del Japó. El potencial exacte de la Sibèria Oriental és desconegut, però hi ha dos centres petroliers més: les terres de Kovuktinskoie, prop de Jigalovo, 200 km al nord d'Irkutsk, i les remotes terres de Verkhnetxonsk, 500 km al nord d'Irkutsk, a l'altiplà de la Sibèria Central.\nAfluents principals del Ienissei\nEl gran Kaz s'ajunta amb el Ienissei 300 km riu avall des de Strelka. És important perquè s'hi troba la connexió amb el riu Obi mitjançant el canal Obi-Ienissei el riu Ket.\nEl riu comença a eixamplar-se i el seu llit queda ple d'illes a mesura que nombrosos rius n'augmenten el cabal, en particular el Tunguska Pedregós (Podkamennaia Tunguska) de 1.800 km i el Tunguska Inferior (Nizhniaia Tunguska) a Turukhansk, tot drenant l'Altiplà de la Sibèria Central des de l'est.\nLa remota regió de Tunguska és més coneguda per l'impacte del meteorit del 1908 (vegeu: Esdeveniment de Tunguska). Actualment s'hi realitzen prospeccions per trobar petroli. Més enllà de Turukhansk, el riu s'endinsa a la tundra.\nEl Ienissei està glaçat durant més de la meitat de l'any i, si no es vigila, el gel forma preses que podrien causar inundacions desastroses. S'utilitzen explosius per mantenir l'aigua fluint. L'última ciutat important és Dudinka, connectada amb Krasnoiarsk per vaixells de línia regular. El Ienissei desemboca a la Mar de Kara en un estuari de 50 km d'amplada i 250 km de llargada, els ports del qual resten oberts mitjançant vaixells trencaglaç.\nDurant l'última glaciació, la ruta cap a l'Àrtic estava bloquejada pel gel. Es creu que el Ienissei havia format un enorme llac que ocupava la major part de la Sibèria Occidental, i que possiblement desembocava a la Mar Negra.\nEl primer equip que va navegar per la totalitat del riu Ienissei, incloent-hi la violenta part part del curs alt a Mongòlia, va ser format per Ben Kozel, Tim Cope, Colin Angus i Remy Quinter, provinents d'Austràlia i Canadà. Kozel i Angus van escriure un llibre cadascú amb els detalls d'aquesta expedició. També se n'ha produït un documental de la National Geographic Television.\nLes antigues tribus nòmades ket i iugh vivien a les ribes del riu Ienissei. Els kets, unes 1.000 persones, són els únics supervivents de tots aquells que originalment vivien a la part central del sud de Sibèria, prop de les ribes dels rius. Els pobles extints són els kotts, els assans, els arins, els baikots i els pumpokols, que vivien riu amunt cap al sud. Els kets actuals vivien a la riba oriental del Ienissei abans de ser políticament assimilats per la Rússia dels segles XVII al XIX.\nA Wikimedia Commons hi ha contingut multimèdia relatiu a: Ienissei\nObtingut de «https://ca.wikipedia.org/w/index.php?title=Ienissei&oldid=29921806»


El veïnat de Sant Andreu de Palomar és el que més recicla a Barcelona amb un índex de recollida selectiva del 65% La República\nEl veïnat de Sant Andreu de Palomar és el que més recicla a Barcelona amb un índex de recollida selectiva del 65%\nACN Barcelona.-El veïnat de Sant Andreu de Palomar és el que més recicla de la ciutat de Barcelona. Així, la recollida selectiva ha augmentat del 37% al 65% la primera […]\nACN Barcelona.-El veïnat de Sant Andreu de Palomar és el que més recicla de la ciutat de Barcelona. Així, la recollida selectiva ha augmentat del 37% al 65% la primera setmana de funcionament de la recollida porta a porta en aquesta zona. La participació en el nou servei arriba ja al 73% de les persones que hi viuen, un nombre “elevat i satisfactori” segons l’ajuntament, i també en comparació amb altres models similars implantats a Catalunya anteriorment. En la seva primera fase, s’ha aconseguit arribar a 5.475 llars. A partir del 18 d’octubre s’implementarà la segona, amb la qual es vol arribar a gairebé 28.000 veïns i veïnes, més d’11.000 habitatges i un miler d’activitats comercials.\nEl consistori ha explicat que els primers dies i setmanes d’implantació del nou sistema situen el model de recollida porta a porta en una fase “d’escolta activa” de la ciutadania. Així, qualsevol gran canvi d’hàbits passa per recollir demandes, informació i suggeriments amb l’objectiu de millorar el servei i adaptar-lo a les necessitats del territori.En la fase informativa, prèvia a l’inici del servei, ja es van recollir diverses aportacions del veïnat. També es van celebrar reunions amb els representants de les comunitats veïnals de la zona i als punts informatius habilitats. Entre el febrer i l’abril, es van fer un total de 555 reunions amb presidents i presidentes de comunitats de veïns i 931 contactes amb activitats econòmiques de la zona. Aquestes trobades van servir per consensuar alguns aspectes de la recollida segons les necessitat de cada bloc d’habitatges o segons l’activitat econòmica.Durant el mes de maig, va ser el moment de lliurar els kits de recollida porta a porta, fer les reunions amb les diferents comunitats i la posada en marxa de dos punts informatius, l’Oficina del Porta a Porta situada al recinte Fabra i Coats i un punt informatiu a la plaça de les Palmeres. També es va habilitar un telèfon i un correu electrònic per resoldre dubtes i per fer-hi aportacions. Tots aquestes serveis continuen actius en l’actual fase.En vigor a més de 200 municipisEl porta a porta és un sistema de recollida de residus que ja s’aplica en més de 200 municipis de Catalunya i que compta amb un consens alt entre les administracions i les entitats com a fórmula per “millorar els índex de recollida selectiva”. Es tracta d’un model de recollida flexible, que preveu considerar totes les casuístiques i situacions concretes dels veïns per adaptar-lo a les necessitats concretes del territori.


DONEU-LI EL DÚRIO A BREATHLESS!\nFe d’errades: En la crònica preliminar que vaig escriure sobre l’edició d’enguany del BAFF, vaig anomenar en català el màxim guardó que s’entrega al certamen com Durián d’Or, quan realment el premi és perfectament traduïble al català. El dúrio (“durián” en espanyol) és un arbre tropical típic de Malàisia. Rep el mateix nom el fruit que se’n desprèn, de polpa mantegosa; comestible, dolç i balsàmic, però d’olor desagradable. Aquest fruit és l’element visual que defineix el premi major del BAFF des de fa deu anys. Demano disculpes, doncs, per aquest lapsus idiomàtic.\nAspiren a endur-se el Dúrio d’Or totes aquelles pel·lícules de la Secció Oficial que siguin signades per un nou talent, un cineasta que no hagi rodat més de tres llargmetratges al llarg de la seva carrera. Compleix tots els requisits, i per tant opta al premi, Breathless, òpera prima del sud-coreà Yang Ik-june, qui produeix, interpreta, escriu i dirigeix una de les millors propostes del BAFF 09. Breathless és un d’aquells films hiper-violents i crus que basen la seva fortalesa en l’excel·lència d’un guió que, en aquest cas, despulla un dels tabús més arrelats al país presidit per Roh Moo-hyun: la violència de gènere. Molt més accessible i clàssica del que ens té acostumats el festival, la narrativa de Breathless es fonamenta en la descripció i posterior encreuament d’uns personatges marcats per la violència, educats i trastocats per ella. Sung-hoon (interpretat pel propi Ik-june) és un home grotescament agressiu, incapaç de sentir cap altre sentiment que no sigui l’odi o el rancor. De petit va presenciar com el seu pare assassinava la seva mare i la seva germana petita. Ara ha d’acollir a casa seva un progenitor que ha viscut mitja vida tancat a presó. Yeon-heui, per la seva part, és una adolescent descarada i atrevida. Òrfena de mare, viu en una llar esquitxada per la mort amb el seu germà, un adolescent perdut, i un pare malalt, incapaç d’acceptar la pèrdua de la seva esposa. La vida de Sung-hoon i Yeon-heui comença a canviar quan es produeix el seu primer (i com no, violent) encontre fortuït.\nBreathless segueix la tradició supra-violenta d’algunes produccions asiàtiques contemporànies (de Park Chan-wook a Takashi Miike) però, lluny de centrar-se únicament en l’impacte visual d’aquesta, construeix uns personatges tan “brechtians” com entranyables que, poc a poc, aconsegueixen ser apadrinats per l’espectador. La transformació vital de Sung-hoon segueix els paràmetres clàssics dels films “de redempció”, però el caràcter extrem i caricaturesc del personatge (una mena de “Don Quintín el amargao” implacable) fa més emotiva la seva metamorfosi i més descol·locants algunes de les seves incoherències.\nAspira també al Dúrio Sell Out, el primer llargmetratge del malaisi Yeo Joon Han, qui torna a esdevenir home-orquestra del film: productor, guionista i director del producte, ha escrit, a més, totes les cançons d’una pel·lícula a cavall entre la comèdia paròdica i el musical. Sell Out és una veritable raresa dins d’un festival on predomina la profunditat espiritual i l’exquisidesa sensorial. Podríem definir-la com la versió asiàtica de “Tropic Thunder” (Ben Stiller, 2008), doncs s’atreveix a fer mofa del cinema d’autor asiàtic, del gust de l’audiència malàisia pels reality-show televisius o del “manglish”, l’anglès que es parla en aquest país bifurcat pel Mar de la Xina Meridional. Sell Out és possiblement la pel·lícula més fàcilment digerible de tot el certamen i, possiblement, la més occidentalitzada. Amb un sentit de l’humor acuradament absurd, el millor de la pel·lícula és la mirada auto- paròdica amb que Joon Han s’observa a sí mateix i lo poc en serio que es pren la seva obra. És amb aquesta distància amb la que Sell Out es construeix lliurement, i es permet el pastitx de gèneres: de la comèdia romàntica a la paròdia crítica, del musical “made in Hollywood” al karaoke “made in Tokyo”, etc.\nUn dels films que sembla haver comptat amb el major beneplàcit per part del públic del BAFF és Echo of Silence, òpera prima a competició de l’actor japonès Atsuro Watabe i, per tant, ferma candidata al Dúrio d’Or. El gran problema del film és, per qui subscriu aquest article, la seva previsibilitat. Echo of Silence ofereix un enorme desplegament de “lo asiàtic”, és a dir, de tots aquells trets d’identitat que fan possible l’espai comú quan es parla del cinema oriental com un tot homogeni: silencis, temps morts, un decorat nevat tan idíl·lic com simbòlic, i la farga d’un amor impossible. Amb el senzill acte que suposa llegir- se la sinopsi, hom pot asseure’s a la butaca sense temor a ésser sorprès: Echo of Silence té la qualitat innata de ser fílmica i narrativament un constant “déjà-vu”, engalanat, això sí, d’hiper-sensibilitat asiàtica.\nEl dissabte 9 de maig coneixerem el nom de totes les pel·lícules premiades i podrem descobrir si finalment Breathless rep el reconeixement que mereix, o es guardona el cinema sense riscos del japonès Watabe.\nFotograma del film Breathless del coreà Yang Ik-june\nGerard A. Cassadó (enviat especial BAFF)\nexcel·lent film Breathless\nJosep M. 13-05-2009


La ultradretana Marine Le Pen no donaria suport a França a una llei de l'avortament com la d'Espanya\nCreu que "Espanya ha de poder triar les seves lleis" però no traslladaria al seu país el text de Gallardón\n1 min. París 22/01/2014 17:49\n260x366 Le Pen, la setmana passada / EFE Le Pen, la setmana passada / EFE\nLa líder del partit ultradretà francès Front Nacional (FN), Marine Le Pen, ha declarat aquest dimecres que no donaria suport a França a una llei sobre l'avortament com la que prepara el govern espanyol, impulsada pel ministre de Justícia, Alberto Ruiz-Gallardón.\n"Espanya ha de poder triar les seves pròpies lleis. Però li puc dir que jo no donaria suport a una llei similar a França", ha dit la màxima responsable del FN a diversos mitjans espanyols després d'una conferència de premsa a París sobre política internacional.\nLe Pen ha afegit que no es planteja "limitar l'accés a l'avortament a França", tot i que considera que "a França cal aplicar ajudes perquè les dones puguin tenir i quedar-se amb els seus fills quan ho desitgin".\nRespecte del projecte de llei del govern francès que debat aquests dies l'Assemblea Nacional i que considera l'avortament un dret de les dones no sotmès a cap supòsit, Le Pen ha manifestat en altres ocasions que entén que la interrupció voluntària de l'embaràs "no ha de ser un mètode contraceptiu com els altres".


Reu+ Comunitat de persones que conviuen amb malalties reumàtiques reumática : agenda » TALLER DE SEXUALITAT Online\nDijous 7/10, 4/11, i 2/11 de 18h a 19h.\nEl taller està enfocat en compartir experiències i recursos envers la sexualitat, trencant tabús i mites per alliberar-nos de creences limitants. A través de la sexualitat es pot conèixer el nostre cos, treballar el sol pèlvic i reforçar el sistema cardiovascular i immunitari. També, a nivell psicològic, aconseguim un major benestar ja que alliberem endorfines, tals com la serotonina i la oxitocina (les anomenades hormones de la felicitat), i això produeix que reduïm l’estrès, el dolor i l’insomni, entre d’altres beneficis.\nQuota: 15€ (taller complert).\nInscripcions: Segueix l’enllaç